ZRUŠENÉ všeobecne záväzným nariadením č. 4/2007.

Všeobecne záväzné nariadenie
hlavného mesta Slovenskej republiky Bratislavy
č. 6/1999
z 2. decembra 1999
ktorým sa mení a dopĺňa všeobecne záväzné nariadenie hlavného mesta Slovenskej republiky Bratislavy č. 2/1994, ktorým sa vyhlasuje záväzná časť aktualizácie územného plánu hlavného mesta Slovenskej republiky Bratislavy, rok 1993, v znení neskorších predpisov
Mestské zastupiteľstvo hlavného mesta Slovenskej republiky Bratislavy sa uznieslo na tomto všeobecne záväznom nariadení:

Článok I
Všeobecne záväzné nariadenie hlavného mesta Slovenskej republiky Bratislavy č. 2/1994, ktorým sa vyhlasuje záväzná časť aktualizácie územného plánu hlavného mesta Slovenskej republiky Bratislavy, rok 1993, v znení všeobecne záväzného nariadenia č. 3/1994, všeobecne záväzného nariadenia č. 10/1994, všeobecne záväzného nariadenia č. 3/1995, všeobecne záväzného nariadenia č. 5/1995, všeobecne záväzného nariadenia č. 8/1995, všeobecne záväzného nariadenia č. 1/1996, všeobecne záväzného nariadenia č. 5/1996, všeobecne záväzného nariadenia č. 6/1996, všeobecne záväzného nariadenia č. 13/1996, všeobecne záväzného nariadenia č. 16/1996, všeobecne záväzného nariadenia č. 3/1997, všeobecne záväzného nariadenia č. 4/1997, všeobecne záväzného nariadenia č. 5/1997, všeobecne záväzného nariadenia č. 6/1997, všeobecne záväzného nariadenia č. 1/1998, všeobecne záväzného nariadenia č. 2/1998, všeobecne záväzného nariadenia č. 4/1998, všeobecne záväzného nariadenia č. 6/1998, všeobecne záväzného nariadenia č. 7/1998, všeobecne záväzného nariadenia č. 8/1998, všeobecne záväzného nariadenia č. 10/1998, všeobecne záväzného nariadenia č. 11/1998, všeobecne záväzného nariadenia č. 12/1998 a všeobecne záväzného nariadenia č. 13 /1998, sa mení a dopĺňa takto:
(1) Záväzná textová časť aktualizácie územného plánu hlavného mesta Slovenskej republiky Bratislavy, rok 1993, v kapitole A.2. Vecné zmeny a doplnky funkčného využitia územia sa mení a dopĺňa takto:
V časti Zmeny a doplnky komplexného návrhu funkčného využitia plôch sa dopĺňa tabuľka č. 16a Mestská časť Rusovce, rok 1999:

Lokalita číslo	Priestor	Aktualizácia, rok 1993	Zmeny a doplnky	Poznámka	
1.	lokalita ”Vyšné pažite”	šport	malopodlažná bytová zástavba	dopracovanie regulácie územia na zonálnej úrovni v mierke 1:2000 so zapracovaním výsledkov prerokovania 	
2.	južne od Vodného zdroja Rusovce	poľnohospodárska pôda 	malopodlažná bytová zástavba	dopracovanie regulácie územia na zonálnej úrovni v mierke 1:2000 so zapracovaním výsledkov prerokovania 	
3.	Gerulata – r. k. kostol	verejná zeleň	malopodlažná bytová zástavba 	dopracovanie regulácie územia na zonálnej úrovni v mierke 1:2000 so zapracovaním výsledkov prerokovania 	
4.	Maďarská ulica	občianska vybavenosť	malopodlažná bytová zástavba	dopracovanie regulácie územia na zonálnej úrovni v mierke 1:2000 so zapracovaním výsledkov prerokovania 	
5.	južný hospodársky dvor PD Dunaj	poľnohospodárska výroba a skleníkové hospodárstvo	výroba – priemysel, stavebníctvo, výrobné služby, sklady		
6.	cesta do Čunova	poľnohospodárska pôda	poľnohospodárska výroba a skleníkové hospodárstvo		

(2) Záväzná grafická časť aktualizácie územného plánu hlavného mesta Slovenskej republiky Bratislavy, rok 1993, sa mení takto:
Výkres č.1 Komplexný návrh funkčného využitia plôch sa mení podľa odseku 1.
(3) Predmetom zmien a doplnkov podľa odsekov 1 a 2 je územie v rozsahu podľa zakreslenia v prílohe.

Článok II
Zmeny a doplnky aktualizácie územného plánu hlavného mesta Slovenskej republiky Bratislavy, rok 1993, v mestskej časti Bratislava–Rusovce podľa tohto nariadenia sú uložené a možno do nich nahliadnuť na Magistráte hlavného mesta Slovenskej republiky Bratislavy, na Miestnom úrade mestskej časti Bratislava–Rusovce, na Krajskom úrade v Bratislave a na Okresnom úrade Bratislava V.

Článok III
Toto všeobecne záväzne nariadenie nadobúda účinnosť 1. januára 2000.

Jozef Moravčík
primátor